PMIndiaData/PMIndiaSum huggingface dataset:
హిమాచ‌ల్ ప్ర‌దేశ్ రాష్ట్ర‌ ప్ర‌భుత్వం ప్ర‌థమ వార్షికోత్స‌వం సంద‌ర్భంగా ధ‌ర్మ‌శాల‌లో జ‌రిగిన జ‌న్ అభ‌ర్ ర్యాలీని ఉద్దేశించి ప్ర‌ధాన‌ మంత్రి ప్ర‌సంగించారు.

హిమాచ‌ల్ ప్ర‌దేశ్ రాష్ట్ర‌ ప్ర‌భుత్వం ఏడాది పూర్తి చేసుకున్న సంద‌ర్భంగా ధ‌ర్మ‌శాల‌ లో నిర్వ‌హించిన జ‌న్ అభ‌ర్ ర్యాలీని ఉద్దేశించి ప్ర‌ధాన‌ మంత్రి శ్రీ న‌రేంద్ర‌ మోదీ ప్ర‌సంగించారు. వేదిక వ‌ద్ద‌కు రావ‌డానికి ముందు ప్ర‌ధాన‌ మంత్రి ప్ర‌భుత్వ ప‌థ‌కాల‌పై ఏర్పాటు చేసిన ఎగ్జిబిష‌న్‌ను తిల‌కించారు. వివిధ ప్ర‌భుత్వ ప‌థ‌కాల ల‌బ్ధిదారుల‌తో ప్ర‌ధాని మాట్లాడారు. ఈ సంద‌ర్భంగా పెద్ద సంఖ్య‌లో హాజ‌రైన ప్ర‌జ‌ల‌నుద్దేశించి ప్ర‌సంగిస్తూ ప్ర‌ధాన‌ మంత్రి, అస‌మాన ధైర్య‌సాహ‌సాల‌కు, ఆధ్యాత్మిక‌త‌కు పేరెన్నిక‌గ‌ల ప్రాంతం హిమాచ‌ల్ ప్ర‌దేశ్ అని ప్ర‌ధాన‌ మంత్రి ప్ర‌శంసించారు. మాజీ ప్ర‌ధాన‌ మంత్రి శ్రీ అట‌ల్ బిహారీ వాజ్‌పేయీ కి హిమాచ‌ల్ ప్ర‌దేశ్‌ తో ప్ర‌త్యేక బంధం ఉండేద‌ని ఆయ‌న ఈ సంద‌ర్భంగా గుర్తు చేశారు. గ‌త ఏడాది కాలంలో గ్రామీణ ప్రాంతాల‌ లోని ప్ర‌జ‌ల‌కు వివిధ ప‌థ‌కాల ద్వారా రాష్ట్ర‌ ప్ర‌భుత్వం ప్ర‌జ‌ల‌కు చేరువ అయింద‌ని ప్ర‌ధాన‌ మంత్రి ప్ర‌శంసించారు. రాష్ట్ర‌ ప్ర‌భుత్వం త‌దుప‌రి త‌రం మౌలిక స‌దుపాయాల‌పై దృష్టి పెడుతున్న‌ద‌ని చెప్పారు. జాతీయ‌ ర‌హదారులు, రైల్వేలు, విద్యుత్‌, సౌర‌విద్యుత్‌,పెట్రోలియం రంగానికి సంబంధించిన ప్రాజెక్టులు హిమాచ‌ల్‌ ప్ర‌దేశ్‌ లో కొన‌సాగుతున్నాయ‌ని ప్ర‌ధాన‌ మంత్రి చెప్పారు. హిమాచ‌ల్ ప్ర‌దేశ్ రాష్ట్రానికి ప‌ర్యాట‌క ప‌రంగా గ‌ల శ‌క్తిని ప్ర‌ధాని ఈ సంద‌ర్భంగా ప్ర‌స్తావించారు. మ‌న దేశాన్ని సంద‌ర్శించేందుకు వ‌స్తున్న విదేశీ ప‌ర్యాట‌కులు 2013 లో 70 ల‌క్ష‌ల‌ మంది ఉండ‌గా, 2017 నాటికి వీరి సంఖ్య కోటి మందికి చేరింద‌ని ప్ర‌ధాన‌ మంత్రి చెప్పారు. అలాగే, 2013లో అనుమతి పొందిన హోట‌ళ్ల సంఖ్య 1200 ఉండ‌గా, అవి ప్ర‌స్తుతం 1800 కు పెరిగాయ‌ని ప్ర‌ధాన మంత్రి తెలిపారు. మ‌న మాజీ సైనికులు న‌ల‌భై సంవ‌త్స‌రాల‌పాటు ‘ఒక‌ ర్యాంకు, ఒకే పెన్ష‌న్’ కోసం కోరుతూ వ‌చ్చార‌ని, త‌మ ప్ర‌భుత్వం అధికారంలోకి వ‌చ్చిన త‌ర్వాత ఇందుకు సంబంధించిన అంశాలు, వ‌న‌రుల గురించి అర్ధం చేసుకోవ‌డం జ‌రిగింద‌ని చెప్పారు. ఆ త‌ర్వాత మ‌న మాజీ సైనికుల సంక్షేమాన్ని దృష్టిలో ఉంచుకుని ఒ.ఆర్‌.ఒ.పి ని అమ‌లు చేయ‌డం జ‌రిగింద‌ని తెలిపారు. అలాగే, హిమాచ‌ల్ ప్ర‌దేశ్ ప్ర‌జ‌లు క‌ట్టుబ‌డి స్వ‌చ్ఛ‌త‌కు కృషి చేస్తుండ‌డం ప‌ట్ల ప్ర‌ధాన‌ మంత్రి వారికి అభినంద‌న‌లు తెలిపారు. స్వ‌చ్ఛ‌త‌ను వారు ఒక సంస్కారంగా అంగీక‌రించార‌ని ఆయ‌న అన్నారు. ఇది రాష్ట్రం లో ప‌ర్యాట‌క‌రంగం ప్ర‌గ‌తికి దోహ‌ద‌ప‌డుతుంద‌ని ప్ర‌ధాన‌ మంత్రి చెప్పారు. కేంద్ర ప్ర‌భుత్వం అవినీతికి ఏ ర‌కంగా అడ్డుక‌ట్ట‌వేసిన‌దీ ప్ర‌ధాన‌ మంత్రి వివ‌రించారు. ప్ర‌త్య‌క్ష న‌గ‌దు బ‌దిలీ ద్వారా అవినీతికి క‌ళ్లెం వేశామ‌ని దీని ద్వారా సుమారు 90,000 కోట్ల రూపాయ‌లు ఆదా అయిన‌ట్టు ఆయ‌న తెలిపారు.
జాతీయ గంగా మండలి సమావేశానికి వీడియో కాన్ఫరెన్స్‌ ద్వారా ప్రధాని అధ్యక్షత

ప్రధానమంత్రి శ్రీ నరేంద్ర మోదీ ఇవాళ జాతీయ గంగా మండలి సమావేశానికి వీడియో కాన్ఫరెన్స్‌ సదుపాయం ద్వారా అధ్యక్షత వహించారు. నమామి గంగే కార్యక్రమాన్ని మరింత బలోపేతం చేసే మార్గాలపై చర్చలకు ఇదొక సదవకాశమని శ్రీ మోదీ ఈ సందర్భంగా అన్నారు. చిన్న పట్టణాలలో మురుగు శుద్ధి కర్మాగారాల నెట్‌వర్క్‌ విస్తరణసహా పరిశుభ్రత చర్యలను మెరుగుపరిచే మార్గాలను కూడా ప్రధాని మోదీ ప్రస్తావించారు. అలాగే గ‌ంగా తీరాన వివిధ రకాల ఔషధ మూలికల సాగును పెంచే మార్గాల‌ గురించి ఈ స‌మావేశంలో ప్ర‌ధానమంత్రి ప్ర‌క‌టించారు. అదే సమయంలో ఈ ప్రాజెక్టులకు శంకుస్థాపనతోపాటు నమామి గంగే-తాగునీరు-పారిశుధ్య ప్రాజెక్టులను శ్రీ మోదీ జాతికి అంకితం చేశారు. ఈ సమావేశం గురించి ప్రధాని ఒక ట్వీట్‌ ద్వారా వివరిస్తూ: “ఈ రోజు నిర్వహించిన జాతీయ గంగా మండలి సమావేశం నమామి గంగే కార్యక్రమాన్ని మరింత బలోపేతం చేసే మార్గాలపై చర్చకు ఒక మంచి అవకాశమిచ్చింది. చిన్న పట్టణాల్లో మురుగు శుద్ధి కర్మాగారాల నెట్‌వర్క్‌ విస్తరణసహా పరిశుభ్రత చర్యల మెరుగుకు అనుసరించాల్సిన మార్గాల గురించి కూడా ఈ సందర్భంగా చర్చ సాగింది. అలాగే గంగానది వెంబడి వివిధ రకాల ఔషధ మూలికల సాగును పెంచే మార్గాల గురించి నొక్కిచెప్పాను. అనేక మందికి జీవనోపాధి అవకాశాలు కల్పించగల పర్యాటక మౌలిక సదుపాయాలను తీరం వెంబడి పెంచాల్సిన అవసరాన్ని కూడా ప్రముఖంగా వివరించాను” అని పేర్కొన్నారు.
ప్ర‌ధాని చేతుల మీదుగా డాక్ట‌ర్ బి.ఆర్‌. అంబేద్క‌ర్ స్మార‌క నాణేల విడుద‌ల‌

డాక్ట‌ర్ బి.ఆర్. అంబేద్క‌ర్ 125వ జ‌యంతి ఉత్స‌వాల‌ను ఏడాదంతా జ‌రుపుకొంటున్న సంద‌ర్భంగా అంబేద్క‌ర్ స్మార‌క నాణేల‌ను రెండింటిని ప్ర‌ధాని శ్రీ న‌రేంద్ర మోదీ విడుద‌ల చేశారు. 10 రూపాయ‌లు, 125 రూపాయ‌ల ముఖ విలువ కలిగిన రెండు నాణేల‌ను శ్రీ బాబా సాహెబ్ అంబేద్క‌ర్ మ‌హాప‌రినిర్వాణ్ దివ‌స్ నాడు ప్ర‌ధాని విడుద‌ల చేశారు. నిర్యాణం చెంది అర‌వై సంవ‌త్స‌రాలైన త‌ర్వాత కూడా ప్ర‌జ‌ల మ‌న‌సుల్లో జీవించి ఉన్న వ్యక్తులు కొంతమందే ఉంటార‌ని, ఈ సందర్భంగా ప్ర‌ధాని శ్రీ న‌రేంద్ర మోదీ పేర్కొన్నారు. ప్ర‌స్తుతం భార‌త‌దేశం ఎదుర్కొంటున్న స‌మ‌స్య‌ల నేప‌థ్యంలో డాక్ట‌ర్ అంబేద్క్రర్ ఆలోచ‌నా విధానం చాలా ఉప‌యోగ‌క‌ర‌మ‌ని స్ప‌ష్టం చేసిన ప్ర‌ధాని, దాన్ని వినియోగించుకున్న‌నాడే మ‌నం ఆయన దూర‌దృష్టికి, అట్ట‌డుగు వ‌ర్గాల అభ్యున్న‌తికిగాను ఆయ‌న చేసిన కృషికి త‌గిన గౌర‌వం ఇచ్చిన‌వారమవుతామ‌న్నారు. సామాజిక న్యాయం కోసం డాక్ట‌ర్ అంబేద్క‌ర్ చేసిన కృషికి అంతటా గుర్తింపు ల‌భించింద‌ని, అయితే ఆయ‌న ఆర్థిక‌ప‌ర‌మైన ఆలోచ‌న‌ల్ని, ముందుచూపును ఇంకా మ‌నం అర్థం చేసుకోలేక‌పోతున్నామ‌ని, ఇక‌నైనా ఆ ప‌ని చేద్దామ‌ని ప్ర‌ధాని అన్నారు. ఈ దేశంలో నిరంత‌రం డాక్ట‌ర్ అంబేద్క‌ర్ గురించి, రాజ్యాంగం గురించి చ‌ర్చ‌లు జ‌రుగుతూనే ఉండాల‌ని, ఈ దిశ‌గా మ‌నం చేసిన మంచి ప్ర‌య‌త్న‌మే న‌వంబ‌ర్ 26ను రాజ్యాంగ దినోత్స‌వంగా జ‌రుపుకోవాలనే నిర్ణ‌య‌మ‌ని ప్ర‌ధాని చెప్పారు. మ‌హిళా సాధికార‌త‌, భార‌త‌దేశ స‌మాఖ్య నిర్మాణం, ఆర్థిక‌, విద్యారంగాల‌పైన డాక్ట‌ర్ అంబేద్క‌ర్ కున్న దూర‌దృష్టిని ఈ సంద‌ర్భంగా ప్ర‌ధాని ప్ర‌త్యేకంగా ప్ర‌స్తావించారు. ఈ కార్య‌క్ర‌మంలో కేంద్ర మంత్రులు శ్రీ అరుణ్ జైట్లీ, శ్రీ థావ‌ర్ చాంద్ గెహ్లాట్ పాల్గొన్నారు.
భార‌త‌దేశం, బంగ్లాదేశ్ ల న‌డుమ భూభాగాల మార్పిడి ప‌ర్య‌వ‌సానంగా ప‌శ్చిమ బెంగాల్ లోని నియోజ‌క‌వ‌ర్గాల స‌రిహ‌ద్దుల పున‌ర్ నిర్ణ‌యానికి సంబంధించి 2002 డిలిమిటేష‌న్ యాక్ట్ కు, మ‌రియు 1950 ప్ర‌జా ప్రాతినిధ్య చ‌ట్టానికి స‌వ‌ర‌ణ‌

2002 డిలిమిటేష‌న్ యాక్ట్ లోని ‌సెక్ష‌న్ 11ను, మ‌రియు 1950 ప్ర‌జా ప్రాతినిధ్య చ‌ట్టం లోని ‌సెక్ష‌న్ 9 ని స‌వ‌రించే ప్ర‌తిపాద‌న‌కు కేంద్ర మంత్రిమండ‌లి ఆమోద‌ముద్ర వేసింది. ప్ర‌ధాన మంత్రి శ్రీ న‌రేంద్ర మోదీ కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. ఈ ప్ర‌తిపాద‌న‌కు కేంద్ర మంత్రివ‌ర్గ ఆమోదం ల‌భించ‌డంతో.. 51 బంగ్లాదేశీ ఎన్ క్లేవ్ లను, 111 భార‌త‌దేశ ఎన్ క్లేవ్ లను 2015 జులై 31 నాటి నుంచి అమ‌లులోకి వ‌చ్చేలా భార‌త‌దేశం, బంగ్లాదేశ్ లు ప‌ర‌స్ప‌రం మార్పిడి చేసుకున్న‌ ద‌రిమిలా ప‌శ్చిమ బెంగాల్ లోని కూచ్ బిహార్ లోని అ‌సెంబ్లీ, పార్ల‌మెంట‌రీ నియోజ‌క‌వ‌ర్గాల‌ స‌రిహ‌ద్దులను ప‌రిమిత స్థాయిలో పున‌ర్ నిర్ణ‌యించ‌డం ఎల‌క్ష‌న్ క‌మిష‌న్ కు ఇక సాధ్యం అవుతుంది. 2015 రాజ్యాంగ చ‌ట్టం (వందో స‌వ‌ర‌ణ‌) కు అనుగుణంగా ఈ చ‌ర్య తీసుకున్నారు. అంతే కాకుండా ఇది ద ఎల‌క్ష‌న్ లాస్ (అమెండ్ మెంట్) బిల్లు, 2016 పేరుతో ఒక బిల్లును పార్ల‌మెంట్ లో ప్ర‌వేశ‌పెట్ట‌డానికి మార్గాన్ని సుగ‌మం చేస్తుంది.
ప్రముఖ పురావస్తు శాస్త్రజ్ఞ‌ుడుతిరు ఆర్. నాగస్వామి కన్నుమూత పట్ల సంతాపాన్ని వ్యక్తం చేసిన ప్రధాన మంత్రి

ప్రముఖ పురావస్తుశాస్త్రజ్ఞ‌ుడు శ్రీ ఆర్. నాగస్వామి కన్నుమూత పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు. తమిళ నాడు యొక్క చైతన్యవంతమైన సంస్కృతి ని లోకప్రియం చేయడం లో ఆయన అందించినటువంటి తోడ్పాటు ను ప్రధాన మంత్రి గుర్తు కు తెచ్చారు. ప్రధాన మంత్రి ఒక ట్వీట్ లో – ‘‘తమిళ నాడు యొక్క చైతన్యవంతమైన సంస్కృతి ని లోకప్రియం చేయడం లో తిరు ఆర్. నాగస్వామి అందించిన తోడ్పాటుల ను రాబోయే తరాలు ఎప్పటికీ మరచిపోవు. చరిత్ర అన్పనా శిలాశాసన శాస్త్రం అన్నా, పురావస్తు శాస్త్రం అన్నా ఆయన కనబచరఃచిన ఉద్వేగం గుర్తుంచుకోదగ్గవి గా ఉన్నాయి. ఆయన మరణం నన్ను బాధపెట్టింది. ఆయన కుటుంబాని కి, ఆయన మిత్రుల కు ఇదే నా సంతాపం. ఓమ్ శాంతి.’’ అని పేర్కొన్నారు.
సమాచార సాంకేతిక విజ్ఞానం మరియు ఎలక్ట్రానిక్స్ రంగంలో సహకారాన్ని పెంపొందించుకోవడానికిగాను భారతదేశం, బాంగ్లాదేశ్ ల మధ్య అవగాహనపూర్వక ఒప్పంద పత్రంపై సంతకాలకు ఆమోదం తెలిపిన మంత్రివర్గం

సమాచార సాంకేతిక విజ్ఞానం మరియు ఎలక్ట్రానిక్స్ (ఐటి & ఇ) రంగంలో సహకారాన్ని పెంపొందించుకోవడానికిగాను భారతదేశం, బాంగ్లాదేశ్ ల మధ్య ఒక అవగాహనపూర్వక ఒప్పంద పత్రం (ఎమ్ఒయు)పై ఇప్పటికే సంతకాలయిన సంగతిని ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం దృష్టికి తీసుకువ‌చ్చారు. భారత ప్రభుత్వ ఎలక్ట్రానిక్స్ మరియు సమాచార సాంకేతిక విజ్ఞాన శాఖ, బాంగ్లాదేశ్ కు చెందిన ఇన్ఫర్మేషన్ అండ్ కమ్యూనికేషన్ టెక్నాలజీ డివిజన్ కు మధ్య ఈ ఎమ్ఒయు పైన 2017 ఏప్రిల్ లో సంతకాలు జరిగాయి. ఇది అయిదు సంవత్సరాల పాటు అమలులో ఉంటుంది. ఆ తరువాత, దీనిని ఇది అమలులో ఉన్న కాలంలో ఎప్పుడైనా సరే, ఇరు పక్షాల పరస్పర లిఖితపూర్వక సమ్మతితో దీనిని పొడిగించే అవకాశం ఉంది. ఒక పక్షం మరొక పక్షానికి ఆరు నెలల ముందస్తు లిఖితపూర్వక నోటీసును ఇచ్చి ఈ ఎమ్ఒయు ను రద్దు చేయవచ్చు. ఐటి ఇ రంగంలో కుదిరిన ఈ ఎమ్ఒయు స్వభావరీత్యా సాంకేతికమైనటువంటిది. ఇది ప్రధానంగా ఇ-గవర్నెన్స్, ఎమ్-గవర్నెన్స్, ఇ- పబ్లిక్ సర్వీసెస్ డెలివరీ, సైబర్ సెక్యూరిటీ, కెపాసిటీ బిల్డింగ్ వంటి వాటిపైన శ్రద్ధ వహిస్తుంది. భారతీయ ఐటి కంపెనీలు బాంగ్లాదేశ్ లో వ్యాపార అవకాశాలను, ఐటి & ఇ మార్కెట్ ను అన్వేషించడంపైన మరియు భారతీయ ఎలక్ట్రానిక్స్, ఇంకా ఐటీ రంగాలలోకి పెట్టుబడులను ఆకర్షించడంపైన ఈ ఎమ్ఒయు దృష్టిపెడుతుంది. ఫలితంగా, ఉద్యోగ అవకాశాలు పరోక్షంగా అందిరాగలవు.
పద్మ విభూషణ్ సర్ అనిరూద్ధ జగన్నాథ్ కన్నుమూత పట్ల సంతాపం తెలిపిన ప్ర‌ధాన మంత్రి

సర్ అనిరూద్ధ జగన్నాథ్ కన్నుమూత పట్ల ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్యక్తం చేశారు. ‘‘పద్మ విభూషణ్ సర్ అనిరూద్ధ జగన్నాథ్ ఒక సమున్నత నేత, రాజనీతికుశలుడు. ఆయన ను గురించి చెప్పాలంటే ఆధునిక మారిశస్ శిల్పి అని చెప్పవచ్చును. ఒక గౌరవాన్వితుడైన ప్రవాసి భారతీయుని గా, ప్రత్యేకమైనటువంటి ద్వైపాక్షిక సంబంధాన్ని నెలకొల్పడం లో ఆయన సాయపడ్డారు. ఆ ద్వైపాక్షిక సంబం ఆయన ఉత్తరదాయిత్వం నుంచి లాభపడగలదు. ఆయన కుటుంబానికి, మారిశస్ ప్రజల కు ఇదే నా సంతాపం. ఓమ్ శాంతి.’’ అని శ్రీ నరేంద్ర మోదీ ఒక ట్వీట్ లో పేర్కొన్నారు.
ప్రధాన మంత్రితో క్లబ్ డి శెఫ్స్ డి శెఫ్స్ (సిసిసి) సభ్యుల భేటీ

క్లబ్ డి శెఫ్స్ డి శెఫ్స్ (ప్రపంచవ్యాప్త క్లబ్ ఆఫ్ ప్రెసిడెన్సియల్ శెఫ్స్ క్లబ్) సభ్యులు ప్రధాన మంత్రి శ్రీ నరేంద్ర మోదీ తో ఈ రోజు భేటీ అయ్యారు. ఈ క్లబ్ లో 24 దేశాల అధినేతల వ్యక్తిగత వంటవారు సభ్యులుగా ఉన్నారు. ప్రపంచపు అత్యంత ప్రత్యేక పాక శాస్త్ర నిపుణుల కూటమిగా దీనిని అభివర్ణించడం జరిగింది. పారిస్ ప్రధాన కేంద్రంగా పని చేస్తున్న ఈ సంఘం ప్రస్తుతం మొట్టమొదటిసారిగా తన సర్వ ప్రతినిధి సభను భారతదేశంలో నిర్వహిస్తోంది. వంటవారు ఢిల్లీతో పాటు ఆగ్రాను, అలాగే జైపూర్ ను సందర్శించనున్నారు. భారతదేశ రాష్ట్రపతికి వంట చేసే శ్రీ మోంటు సైని, అమెరికా సంయుక్త రాష్ట్రాల అధ్యక్షుడికి వంట సిద్ధం చేసే క్రిస్టిటా కోమర్ ఫోర్డ్, యునైటెడ్ కింగ్ డమ్ రాణికి వంటలు చేసిపెట్టే శ్రీ మార్క్ ఫ్లానగన్ తదితరులు ఈ క్లబ్ లో సభ్యులు. ఈ పాకశాస్త్ర నిపుణులంతా ప్రధాన మంత్రికి స్మృతి చిహ్నాలను అందజేసి, ఆయనతో కలసి ఒక బృంద ఛాయా చిత్రంలో పాలుపంచుకున్నారు.
రియో ​​ఒలింపిక్స్ లో రజత పతకం గెలిచిన‌ పి.వి.సింధు కి ప్రధాని  అభినందనలు

రియో ఒలింపిక్స్ బ్యాడ్మింటన్ లో రజత‌ పతకం గెలిచిన పి.వి.సింధుని ప్రధాన మంత్రి శ్రీ నరేంద్ర మోదీ అభినందించారు. “నీ పోరాట౦ అద్వితీయ౦, రజత పతక౦ గెలిచిన నీకు నా అభినందనలు. రియో 2016 లో నీ విజయ౦ చరిత్రాత్మక౦, అది చిరస్మరణీయ౦గా నిలుస్తు౦ది ” అని ప్రధాన మంత్రి అన్నారు.
గుజ‌రాత్‌ లోని ఘోఘా, ద‌హేజ్‌ల మ‌ధ్య ఒకటో ద‌శ రో రో ఫెరి సర్వీసు ను ప్రారంభించి, ఆ సర్వీసు ప్రథమ సముద్రయాత్రలో ప్ర‌యాణించిన ప్ర‌ధాన‌ మంత్రి శ్రీ న‌రేంద్ర మోదీ

ప్ర‌ధాన‌ మంత్రి శ్రీ న‌రేంద్ర‌ మోదీ ఆదివారం నాడు గుజ‌రాత్‌ లోని ఘోఘా, ద‌హేజ్‌ల‌ మ‌ధ్య ఒకటో ద‌శ‌ ఫెరి స‌ర్వీసును ప్రారంభించారు. ఈ ఫెరి స‌ర్వీసు సౌరాష్ట్ర‌ లోని ఘోఘా, ద‌క్షిణ గుజ‌రాత్‌ లోని ద‌హేజ్‌ల‌ మ‌ధ్య ప్ర‌యాణికుల చేర‌వేత‌కు ప‌డుతున్న‌ ఏడెనిమిది గంట‌ల స‌మ‌యాన్ని కేవ‌లం గంట స‌మ‌యానికి కుదిస్తుంది. మిగిలిన ద‌శ‌లు కూడా పూర్త‌ి అయితే వాహ‌నాల‌ను పంప‌డానికి కూడా వీలు క‌లుగుతుంది. ప్ర‌ధాన‌ మంత్రి ఆదివారం నాడు శ్రీ భావ్ న‌గ‌ర్ జిల్లా స‌హ‌కార పాల ఉత్ప‌త్తిదారుల యూనియ‌న్ లిమిటెడ్‌కు చెందిన స‌ర్వోత్త‌మ్ ప‌శు దాణా ప్లాంటును కూడా ప్రారంభించారు. ఈ సంద‌ర్భంగా జ‌రిగిన కార్య‌క్ర‌మంలో మాట్లాడుతూ ప్ర‌ధాన‌ మంత్రి,నూత‌న సంవ‌త్స‌ర శుభాకాంక్ష‌లు వ్య‌క్తిగ‌తంగా తెలిపేందుకు గుజ‌రాత్‌ లో ఉండ‌డం త‌న‌కు ఆనందంగా ఉంద‌న్నారు. ఘోఘా, ద‌హేజ్‌ ల మ‌ధ్య‌ ఫెరి సర్వీసు ప్రారంభం మొత్తం దేశానికే కీల‌క‌మైందని ప్ర‌ధాన‌ మంత్రి అన్నారు. ఈ త‌ర‌హా ఫెరి స‌ర్వీసుల‌లో ఇదే ప్ర‌థమ‌ం అని చెప్పిన ప్ర‌ధాన‌ మంత్రి గుజరాత్ ప్ర‌జ‌ల క‌ల సాకార‌మైంద‌న్నారు. మాన‌వ నాగ‌రక‌తా చ‌రిత్ర అంతా న‌దులు, స‌ముద్ర వాణిజ్యం ప్రాధాన్య‌ాన్ని ప్ర‌తిబింబించేదేన‌ని చెప్పారు. లోథాల్ చారిత్ర‌క ప్ర‌దేశ‌మున్న భూమి గుజ‌రాత్ అని ప్ర‌ధాన మంత్రి గుర్తు చేశారు. మన చ‌రిత్ర‌లోని ముఖ్య పార్శ్వాల‌ను మ‌నం ఎలా మ‌రచిపోగ‌ల‌మ‌ని ప్ర‌ధాన మంత్రి అన్నారు. మ‌న ఉజ్జ్వ‌ల గ‌త చ‌రిత్ర రోజుల‌ను మ‌ళ్లీ తీసుకురావ‌డం, సౌరాష్ట్ర‌ను గుజ‌రాత్‌ తో అనుసంధానం చేయ‌డ‌మే ఈ కార్య‌క్ర‌మం ల‌క్ష్య‌మ‌న్నారు. ఈ రెండు ప్రాంతాల ప్ర‌జ‌లు త‌ర‌చుగా ఇటు వైపు నుండి అటుకు, అటు నుండి ఇటుకు ప్ర‌యాణిస్తుంటార‌ని, వీరికి ఎంతో ప్ర‌యాణ‌ స‌మ‌యం, ఇంధ‌నం ఆదా అవుతాయ‌ని ప్ర‌ధాన‌ మంత్రి తెలిపారు. గ‌త మూడు సంవ‌త్స‌రాల‌లో గుజ‌రాత్ అభివృద్ధికి ఎంతో ప్రాధాన్య‌ాన్ని ఇవ్వ‌డం జ‌రిగింద‌ని ప్ర‌ధాన‌ మంత్రి వివరించారు. గుజ‌రాత్‌ కు సుదీర్ఘ తీర ప్రాంతం ఉంది, దీని వ‌ల్ల క‌లిగే లాభాల‌ను స‌ద్వినియోగం చేసుకోవాల‌ని ఆయన చెప్పారు. కోస్తా తీర ప్రాంతంలో మౌలిక స‌దుపాయాల అభివృద్ధికి చ‌ర్య‌లు తీసుకున్న‌ట్టు వెల్లడించారు. ఈ ఫెరి సేవ‌లు కూడా ఈ ఒక్క మార్గానికే ప‌రిమితం కాద‌ని ప్ర‌ధాన‌ మంత్రి చెప్పారు. ఫెరిల ద్వారా ఇత‌ర మార్గాల‌తో దీనిని అనుసంధానం చేస్తామ‌న్నారు. ర‌వాణా రంగం స‌మీకృత అభివృద్ధి, ర‌వాణా రంగంలో ఆధునిక సాంకేతిక ప‌రిజ్ఞానం కేంద్ర ప్ర‌భుత్వ ల‌క్ష్యాల‌ని ఆయ‌న చెప్పారు. ఫెరి స‌ర్వీసు ను ప్రారంభించిన అనంత‌రం అందులో ప్ర‌ధాన మంత్రి శ్రీ మోదీ ఘోఘా నుండి ద‌హేజ్‌కు ప్ర‌యాణించారు. నౌక‌ గురించి ఫెరి సర్వీసును గురించి అధికారులు ఈ సంద‌ర్భంగా ప్ర‌ధాన మంత్రికి వివ‌రించారు. నౌక‌లో దివ్యాంగులైన పిల్ల‌ల‌తో ప్ర‌ధాన మంత్రి ముచ్చ‌టించారు. ద‌హేజ్‌లో ఏర్పాటైన కార్య‌క్ర‌మంలో ప్ర‌జ‌ల‌ను ఉద్దేశించి ప్ర‌ధాన‌ మంత్రి ప్ర‌సంగిస్తూ, సంప‌న్న‌త‌ కోసం పోర్టులు అన్న‌ది త‌మ ప్ర‌భుత్వ దార్శ‌నిక‌త అన్నారు. భార‌త‌దేశానికి మంచి నౌకా కేంద్రాలు, మ‌రిన్ని నౌకా కేంద్రాలు అవ‌స‌ర‌మ‌ని ప్ర‌ధాన మంత్రి స్ప‌ష్టం చేశారు. స‌రైన రీతిలో ర‌వాణా అనుసంధాన‌త లేకుంటే దేశ అభివృద్ధి మంద‌గిస్తుంద‌ని ఆయ‌న అన్నారు. నౌకా కేంద్రాల మౌలిక స‌దుపాయాల‌పై కేంద్ర ప్ర‌భుత్వం దృష్టి పెట్టింద‌ని ప్ర‌ధాన‌ మంత్రి చెప్పారు. ‘బ్లూ ఎకాన‌మీ’పై ప్ర‌భుత్వం మ‌రింత దృష్టి పెట్టింద‌ని , ఒక ‘న్యూ ఇండియా’ దార్శ‌నిక‌త‌లో ఇది ఒక అంత‌ర్భాగ‌మ‌ని ప్ర‌ధాన‌ మంత్రి చెప్పారు.
గృహ రంగం లో స‌హ‌కారం కోసం భార‌త‌దేశం మ‌రియు సౌదీ అరేబియా ల మ‌ధ్య కుదిరిన ఎంఒయు వివరాల ను మంత్రివర్గం దృష్టి కి తీసుకురావడమైంది

గృహ రంగం లో స‌హ‌కారం కోసం భార‌త‌దేశం మ‌రియు సౌదీ అరేబియా మ‌ధ్య 2019వ సంవ‌త్స‌రం ఫిబ్ర‌వ‌రిలో సంత‌కాలైన ఒక అవ‌గాహ‌నపూర్వ‌క ఒప్పంద పత్రం (ఎంఒయు) వివరాల ను ప్రధాన మంత్రి శ్రీ నరేంద్ర మోదీ అధ్యక్షత న జ‌రిగిన కేంద్ర మంత్రివర్గ స‌మావేశాని కి తెలియజేయడమైంది. ఈ ఎంఒయు త‌క్కువ ఖ‌ర్చు తో కూడిన/అల్పాదాయ వర్గాల ఇళ్ళ నిర్మాణం సహా గృహ రంగం లో సాంకేతిక స‌హ‌కారాన్ని ప్రోత్స‌హించడం తో పాటు రెండు దేశాల గృహ నిర్మాణ ప‌థ‌కాలు, మౌలిక స‌దుపాయాల క‌ల్ప‌న ప‌థ‌కాల లో కంపెనీ లు మ‌రియు అధికారులు అధికం గా పాలుపంచుకొనేట‌ట్లు కూడా చూస్తుంది. గృహ నిర్మాణ రంగం లో ఆధునిక నిర్మాణ ప‌ద్ధ‌తులను అభివృద్ధిపరచడానికి మ‌రియు బ‌దిలీ కి సంబంధించిన జ్ఞానాన్ని ప‌ర‌స్ప‌రం పంచుకోవ‌డాన్ని కూడా ఇది ప్రోత్స‌హిస్తుంది. అలాగే, ఈ రంగం లో ప‌రిశోధ‌న ను మ‌రియు అభివృద్ధి (ఆర్ & డి)ని సైతంఈ ఎంఒయు ప్రోత్స‌హిస్తుంది.
హిమాచల్ ప్రదేశ్లో ప్రాజెక్టులపై పౌర వ్యాఖ్యలకు ప్రధానమంత్రి స్పందన

హిమాచల్‌ ప్రదేశ్‌లో ప్రాజెక్టులపై పౌరుల వ్యాఖ్యలకు ప్రధానమంత్రి ఇవాళ బదులిచ్చారు. ఈ ప్రాజెక్టులలో కొన్నిటిని జాతికి అంకితం చేయడంతోపాటు మరికొన్నిటికి శంకుస్థాపన చేయడం కోసం ప్రధాని ఆ రాష్ట్రానికి బయల్దేరారు. ఇందులో భాగంగా బిలాస్‌పూర్‌లో తాను లోగడ శంకుస్థాపన చేయగా ఇవాళ జాతికి అంకితం చేస్తున్న ‘ఎయిమ్స్‌’ గురించి వివరించారు. అదేవిధంగా జాతీయ రహదారి నం.105లో పింజోర్‌-నాలాగఢ్‌ మధ్య 31 కిలోమీటర్ల మేర రూ.1,690 కోట్లతో నాలుగు వరుసలుగా విస్తరించే ప్రాజెక్టు గురించి ప్రధాని వెల్లడించారు.
పెరూతో వాణిజ్య ఒప్పందం కోసం సంప్ర‌దింపుల‌కు ఆమోదం తెలిపిన మంత్రివర్గం

పెరూతో వ‌స్తువులు, సేవ‌లు, పెట్టుబ‌డుల‌పై వాణిజ్య ఒప్పందం దిశ‌గా సంప్ర‌దింపులు చేప‌ట్ట‌డానికి మంత్రివర్గం ఆమోదం తెలిపింది. ప్ర‌ధాన‌ మంత్రి శ్రీ న‌రేంద్ర మోదీ కేంద్ర మంత్రివర్గ సమావేశానికి అధ్య‌క్ష‌త‌ వహించారు. ఆ మేర‌కు పెరూ- భారతదేశం వాణిజ్య ఒప్పందానికి గ‌ల అవ‌కాశాల అన్వేష‌ణ కోసం 2015 జ‌న‌వ‌రి 15న రెండు దేశాల మ‌ధ్య ఓ సంయుక్త అధ్య‌య‌న బృందం (జెఎస్ జి) ఏర్పాటైంది. ఈ బృందం స‌మ‌ర్పించిన నివేదికపై ప‌రిశీల‌న‌ను రెండు దేశాలూ 2016 అక్టోబ‌రు 20న పూర్తి చేశాయి. అనంత‌రం వ‌స్తువులు, సేవ‌లు, పెట్ట‌బ‌డుల‌పై వాణిజ్య ఒప్పందం కోసం చ‌ర్చ‌లు కొన‌సాగించేందుకు అంగీక‌రించాయి. పూర్వ రంగం: లాటిన్ అమెరికా- క‌రీబియన్ ప్రాంతం (ఎల్ఎసి)లో 2015-16కు సంబంధించి భార‌తదేశానికి ఎగుమ‌తుల గ‌మ్యంగా పెరూ మూడో స్థానంలో నిలిచింది. పెరూ తో 2005-06 కాలంలో భార‌తదేశం ద్వైపాక్షిక వాణిజ్యం 107.32 మిలియ‌న్ యుఎస్ డాల‌ర్ల ప‌రిమాణంలో ఉండ‌గా 2015-16లో అది ఏకంగా 1319.45 శాతం వృద్ధిని న‌మోదుచేసి 1,523.35 మిలియ‌న్ యుఎస్ డాల‌ర్ల స్థాయికి దూసుకుపోయింది. ఇందులో ఎగుమ‌తుల ప‌రిమాణం 703.12 మిలియ‌న్ యుఎస్ డాలర్లు, దిగుమ‌తులు 820.22 మిలియ‌న్ యుఎస్ డాల‌ర్లుగా న‌మోదైంది. భార‌తదేశంతో చిర‌కాల స్నేహ సంబంధాలున్న పెరూ ప‌లు అంత‌ర్జాతీయ వేదిక‌ల‌పై మ‌ద్ద‌తుగా నిలుస్తూవ‌స్తోంది. ఇప్పుడిక వాణిజ్య ఒప్పందం కారణంగా రెండు దేశాల మ‌ధ్య ఆర్థిక‌, వాణిజ్య బంధం దృఢ‌తరమ‌వుతుంది. భార‌త‌దేశం,పెరూ ల సంబంధాల‌లో ఈ వాణిజ్య ఒప్పందం ఒక ముఖ్య‌మైన మైలురాయిగా నిలిచిపోవ‌డంతోపాటు ఎల్ఎసి దేశాల‌తో భార‌తదేశానికి గ‌ల సంప్ర‌దాయ సోద‌ర సంబంధాలు ప‌టిష్టం అవుతాయి.
జ్ఞాపికల వేలం 12దాకా పొడిగింపు

ప్రధాని జ్ఞాపికల వేలం-2022ను ఈ నెల 12వ తేదీ వరకూ పొడిగించినట్లు ప్రధానమంత్రి శ్రీ నరేంద్ర మోదీ తెలిపారు. కేంద్ర సాంస్కృతిక మంత్రిత్వ శాఖ ట్వీట్‌పై స్పందన ట్వీట్‌ ద్వారా పంపిన సందేశంలో: “కొన్ని సంవత్సరాలుగా నేను అందుకున్న అనేక ప్రత్యేక బహుమతులలో ఇదీ ఒకటి. ప్రజల మనోభావాలను గౌరవిస్తూ జ్ఞాపికల వేలం 12వ తేదీ వరకు పొడిగించబడింది. మీరందరూ పాల్గొనండి” అని ప్రధానమంత్రి పేర్కొన్నారు.
ఒడియా నూతన సంవత్సరం, ‘మహా బిశుబా పనా సంక్రాంతి’ ల సందర్భాల లో ఒడిశా ప్రజల కు శుభాకాంక్షలు తెలిపిన ప్ర‌ధాన మంత్రి

ఒడియా నూతన సంవత్సరం, ‘మహా బిశుబా పనా సంక్రాంతి’ ల సందర్భాల ను పురస్కరించుకొని ఒడిశా ప్రజల కు ప్ర‌ధాన మంత్రి శ్రీ న‌రేంద్ర మోదీ శుభాకాంక్షలు తెలిపారు. ఒక ట్వీట్ లో, శ్రీ నరేంద్ర మోదీ ‘‘ప్రతి ఒక్కరికి ‘హ్యాపీ ఒడియా న్యూ ఇయర్’, అని పేర్కొన్నారు. ఆయన తన సదేశం లో ఇంకా ఈ కింది విధం గా రాశారు: ‘‘ మంగళప్రదమైనటువంటి ఒడియా నూతన సంవత్సరం, ‘మహా బిశుబా పనా సంక్రాంతి’ ల సందర్భాల లో ఒడిశా ప్రజల కు ఇవే నా హృద‌య‌పూర్వకమైనటువంటి శుభాకాంక్షలు. రాబోయే సంవత్సరం లో మీ అందరి ఆకాంక్షలు నెరవేరాలని నేను ప్రార్థిస్తాను. ప్రతి ఒక్క వ్యక్తి ఆరోగ్యం గాను, ప్రసన్నంగాను ఉండు గాక. ’’
మహాత్మ జ్యోతిబా ఫులే కు ఆయన జయంతి సందర్భం లో శ్రద్ధాంజలి ఘటించిన ప్రధానమంత్రి

గొప్ప సామాజిక సంస్కరణ వాది, దార్శనికుడు మరియు రచయిత అయిన మహాత్మ జ్యోతిబా ఫులే కు ఆయన జయంతి నాడు ప్రధాన మంత్రి శ్రీ నరేంద్ర మోదీ శ్రద్ధాంజలి ని సమర్పించారు. సామాజిక న్యాయం యొక్క గట్టి సమర్థకుడు గాను, అశేష ప్రజానీకాని కి ఆశాకిరణం గాను మహాత్మ ఫులే కు విస్తృతమైన ఆదరణ ఉంది; ఆయన సామాజిక సమానత్వం, మహిళ ల సశక్తీకరణ మరియు విద్య కు ప్రోత్సాహాన్ని ఇవ్వడం కోసం అలుపెరుగక కృషి చేశారు అని శ్రీ నరేంద్ర మోదీ అన్నారు. ప్రధాన మంత్రి తన ‘మన్ కీ బాత్’ (‘మనసు లో మాట’) కార్యక్రమం లో గొప్ప ఆలోచన పరుడు అయిన జ్యోతిబా ఫులే గారి ని గురించి తన భావాల ను వెల్లడి చేశారు. ఆ కార్యక్రమం లో మహాత్మ ఫులే బాలిక ల కోసం పాఠశాలల ను ప్రారంభించారని, అంతే కాక ఆడశిశు హత్యల కు వ్యతిరేకం గా గళమెత్తారని శ్రీ నరేంద్ర మోదీ అన్నారు. నీటి ఎద్దడి పరిష్కారం అయ్యేందుకు ఉద్యమాల ను కూడా ఆయన నడిపారు అని శ్రీ నరేంద్ర మోదీ అన్నారు. ప్రధాన మంత్రి అనేక ట్వీట్ లలో – ‘‘సామాజిక న్యాయం యొక్క గట్టి సమర్థకుడు గాను, అశేష ప్రజానీకాని కి ఆశాకిరణం గాను మహాత్మ ఫులే కు విస్తృతమైన ఆదరణ ఉంది; ఆయన యొక్క బహుపార్శ్వయుక్త వ్యక్తిత్వం మరియు ఆయన సామాజిక సమానత్వం, మహిళల సశక్తీకరణ, ఇంకా విద్య కు ప్రోత్సాహాన్ని ఇవ్వడం కోసం అలుపెరుగక కృషి చేశారు. ఆయన జయంతి నాడు ఆయన కు ఇదే శ్రద్ధాంజలి.’’ ‘‘ఈ రోజు న మహాత్మ ఫులే జయంతి; మరి కొన్ని రోజుల లోనే అంటే ఈ నెల 14వ తేదీ నాడు మనం అంబేడ్ కర్ జయంతి ని జరుపుకోనున్నాం. కిందటి నెల #MannKiBaat (‘మనసు లో మాట’) కార్యక్రమం లో ఇరువురికి శ్రద్ధాంజలి ని సమర్పించాను. మహాత్మ ఫులే మరియు డాక్టర్ బాబాసాహెబ్ అంబేడ్ కర్ లకు వారి మహత్తరమైనటువంటి తోడ్పాటు కు గాను భారతదేశం ఎప్పటికీ కృతజ్ఞతల ను తెలియజేసుకొంటూ ఉంటుంది.’’ అని పేర్కొన్నారు.
తపాలా రంగంలో సహకారానికి భారత, జపాన్ ఒప్పందానికి కేబినెట్ ఆమోదం

ప్రధానమంత్రి శ్రీ నరేంద్రమోదీ నాయకత్వంలో సమావేశమైన కేంద్ర కేబినెట్ తపాలా రంగంలో సహకారానికి భారత, జపాన్ మధ్య కుదిరిన సహకార ఒప్పందానికి (ఎంఓసి) ఆమోదం తెలిపింది. ఉభయ దేశాల మధ్య తపాలా సేవలను మరింత మెరుగుపరుచుకోవాలని ఈ ఎంఓసి ద్వారా రెండు దేశాలు నిర్ణయించాయి. ప్రయోజనాలు… పోస్టల్ సేవలు మెరుగుపరుచుకోవడం, భారత, జపాన్ మధ్యన తపాలా రంగంలో సహకారం విస్తరించుకోవడం ఈ ఎంఓసి ప్రధాన లక్ష్యం. – తపాలా పాలసీకి సంబంధించి ఉభయ దేశాల అనుభవాల ఆధారంగా సమాచారం, అభిప్రాయాల మార్పిడి – సహకార బాంధవ్యం నిర్మించుకోవడానికి సంబంధించిన చర్చలను ప్రోత్సహించడం – పోస్టల్ సేవలకు సంబంధించి ఉభయులు పరస్పరం గుర్తించిన విభాగాలకు చెందిన నిర్దిష్ట ప్రాంతాల్లో సహకారం మరింత ముందుకు నడిపించే దిశగా చర్చల నిర్వహణ – ఉభయ దేశాల్లోనూ తపాలా కార్యకలాపాలకు ప్రయోజనం కలిగించేందుకు చేపట్టాల్సిన చర్యలపై సహకారం
శ్రీ మ‌న్న‌థు ప‌ద్మ‌నాభ‌న్ జీ వ‌ర్థంతి సంద‌ర్భం లో ఆయ‌న కు న‌మ‌స్సులు అర్పించిన ప్ర‌ధాన మంత్రి

శ్రీ మ‌న్న‌థు ప‌ద్మ‌నాభ‌న్ జీ వ‌ర్థంతి సంద‌ర్భం లో ప్ర‌ధాన మంత్రి శ్రీ న‌రేంద్ర మోదీ ఆయ‌న కు న‌మ‌స్సులు అర్పించారు. ‘‘శ్రీ మ‌న్న‌థు ప‌ద్మ‌నాభ‌న్ జీ కి ఆయన వ‌ర్థంతి నాడు ఇవే న‌మ‌స్సులు. సామాజిక సంక్షేమం కోసం, యువ‌త‌ కు సాధికారిత క‌ల్ప‌న కోసం ఆయ‌న దీర్ఘ కాలం పాటు అందించిన తోడ్పాటు ను మ‌నం స్మరించుకొందాం. ఆయ‌న గొప్ప భావాలు ఎంతో మందికి ప్రేర‌ణ ను అందిస్తూ వస్తున్నాయి’’ అని ఒక ట్వీట్ లో ప్ర‌ధాన మంత్రి పేర్కొన్నారు.
ప్రధాన మంత్రి భారతీయ జనౌషధి పరియోజన లబ్ధిదారుల తో ప్రధాన మంత్రి ముఖాముఖీ

ప్రధాన మంత్రి భారతీయ జన ఔషధి పరియోజన లబ్ధిదారుల తో పాటు, జన ఔషధి కేంద్రాల స్టోరు యజమానుల తో ప్రధాన మంత్రి శ్రీ నరేంద్ర మోదీ వీడియో కాన్ఫరెన్స్ మాధ్యమం ద్వారా ఈ రోజు సంభాషించారు. కరోనా వైరస్ ముప్పును పరిష్కరించడానికి అవసరమైన చర్యలన్నింటినీ కేంద్ర ప్రభుత్వం, రాష్ట్ర ప్రభుత్వాలు తీసుకుంటున్నాయని ప్రధాన మంత్రి చెప్పారు. భారతదేశం లో నిపుణులైన వైద్యులు, ఉన్నతమైన వనరుల తో పాటు ప్రజల్లో కూడా పూర్తి అవగాహన ఉందని ఆయన అన్నారు. కరోనా వైరస్ వ్యాప్తి ని అరికట్టడం లో, అప్రమత్తమైన పౌరుల పాత్ర చాలా ముఖ్యమైనదని ఆయన చెప్పారు. తరచుగా చేతులు శుభ్రం చేసుకోవడం యొక్క ప్రాముఖ్యత ను అతిగా అంచనా వేయలేమని ప్రధాన మంత్రి చెప్పారు. ఈ వైరస్ ఇతరుల కు వ్యాప్తి కాకుండా అరికట్టేందుకు ప్రతి ఒక్కరు, తుమ్మేటప్పుడు లేదా దగ్గేటప్పుడు తమ నోటికి, ముక్కుకు అడ్డం గా చేతి రుమాలు పెట్టుకోవాలని కూడా ఆయన తెలిపారు. ‘‘కరోనా వైరస్ సోకిన కేసులు గా ధ్రువీకరించబడిన కేసులన్నింటినీ అవసరమైన పర్యవేక్షణ లో ఉంచడం జరిగింది. ఎవరైనా ఒక వ్యక్తి తాను కరోనా వైరస్ సోకిన వ్యక్తి తో కలిసినట్లు అనుమానం వస్తే, అప్పుడు అతను భయపడవలసిన అవసరం లేదు. అయితే, పరీక్ష కోసం సమీపం లోని ఆసుపత్రి కి వెళ్ళాలి. కుటుంబం లోని మిగిలిన కుటుంబ సభ్యుల కు కూడా వైరస్ సోకే అవకాశం ఎక్కువ గా ఉంది, అటువంటి సమయం లో వారు కూడా అవసరమైన పరీక్షలు చేయించుకోవాలి’’ అని ప్రధాన మంత్రి సూచించారు. కరోనా వైరస్ మహమ్మారి గురించి ఏ రకమైన పుకార్ల ను వ్యాప్తి చేయవద్దనీ, కేవలం వైద్యుల సలహాలు తీసుకుని, పాటించాలనీ, ప్రధాన మంత్రి నరేంద్ర మోదీ విజ్ఞప్తి చేశారు. ‘‘అవును, ఇప్పుడు ప్రపంచం మొత్తం ‘నమస్తే’ ని అలవాటుగా చేసుకుంటోంది. ఒక వేళ, ఏదైనా కారణం చేత మనం ఈ అలవాటును మానివేసినా, ఇప్పుడు మళ్ళీ చేతులు జోడించి నమస్కారం చేసే అలవాటును తిరిగి ప్రారంభించాలని’’ కూడా ఆయన చెప్పారు.
అహమదాబాద్ మెట్రో రైలు ప్రాజెక్టు ను ప్రారంభించిన ప్రధాన మంత్రి

ప్రధాన మంత్రి శ్రీ నరేంద్ర మోదీ ఈ రోజు న అహమదాబాద్ మెట్రో రైలు ప్రాజెక్టు ను ప్రారంభించారు. ఆయన కాలూపుర్ స్టేశన్ నుండి మెట్రో లో దూర్ దర్శన్ కేంద్ర మెట్రో స్టేశన్ వరకు ప్రయాణించారు కూడాను. ప్రధాన మంత్రి తన గుజరాత్ యాత్ర లో రెండో రోజు న, అహమదాబాద్ మెట్రో రైలు ప్రాజెక్టు కు పచ్చజెండా ను చూపెట్టారు. ప్రధాన మంత్రి గాంధీనగర్ స్టేశన్ నుండి కొత్త వందే భారత్ ఎక్స్ ప్రెస్ 2.0 రైలు లో కూర్చొని ప్రయాణించిన అనంతరం కాలూపుర్ స్టేశన్ కు చేరుకొన్నారు. ఈ సందర్భం లో, ఆయన మెట్రో రైలు సంబంధి ప్రదర్శన ను కూడా చూశారు. ఈ సందర్భం లో ప్రధాన మంత్రి వెంట గుజరాత్ ముఖ్యమంత్రి శ్రీ భూపేంద్ర పటేల్, గుజరాత్ గవర్నరు శ్రీ ఆచార్య దేవవ్రత్ మరియు గృహ నిర్మాణం, పట్టణ వ్యవహారాల శాఖ కేంద్ర మంత్రి శ్రీ హర్ దీప్ సింహ్ పురి లు కూడా ఉన్నారు. మెట్రో లో ప్రయాణించినపుడు విద్యార్థుల తో, క్రీడాకారుల తో మరియు సాధారణ ప్రయాణికుల తో ప్రధాన మంత్రి మాట్లాడారు. మెట్రో రైలు లో ఉన్న అనేక మంది ప్రయాణికులు ప్రధాన మంత్రి ఆటోగ్రాఫ్ ను కూడా తీసుకొన్నారు. అహమదాబాద్ మెట్రో రైల్ ప్రాజెక్టు బహుళ విధ మౌలిక సదుపాయాల సంబంధిత సంధానాని కి గొప్ప ప్రోత్సాహాన్ని అందించేది అని చెప్పాలి. అహమదాబాద్ మెట్రో ప్రాజెక్టు యొక్క ఒకటో దశ లో అపేరల్ పార్క్ నుండి థల్ తేజ్ వరకు ఈస్ట్ -వెస్ట్ కారిడోర్ మరియు మొటేరా నుండి గ్యాస్ పుర్ మధ్య నార్థ్-సౌథ్ కారిడోర్ కు చెందిన సుమారు 32 కిలో మీటర్ ల భాగం కలసి ఉంది. ఈస్ట్-వెస్ట్ కారిడోర్ లో థల్ తేజ్-వస్త్రల్ మార్గం లో 17 స్టేశన్ లు ఉన్నాయి. ఈ కారిడోర్ లో నాలుగు స్టేశన్ లతో పాటు 6.6 కి.మీ. భూగర్భ భాగం కూడా ఉంది. గ్యాస్ పుర్ ను మోటెరా స్టేడియమ్ తో కలిపే 19 కి.మీ. లతో కూడిన నార్థ్-సౌథ్ కారిడోర్ లో 15 స్టేశన్ లు ఉన్నాయి. ఈ ప్రాజెక్టు తాలూకు ఒకటో దశ ను 12,900 కోట్ల రూపాయల కు పైబడిన ఖర్చు తో నిర్మించడం జరిగింది. అహమదాబాద్ మెట్రో భూగర్భ సొరంగాలు, వంతెన లు, స్తంభాలు మరియు భూగర్భ స్టేశన్ లు, కంకర ను వాడకుండా అమర్చిన రైలు పట్టాలు మరియు డ్రైవర్ లేకుండా రైలు నునడిపే వ్యవహారం లో రోలింగ్ స్టాక్ తో కూడిన ఒక విశాలమైన అత్యాధునిక మౌలిక సదుపాయాల వ్యవస్థ తో కూడిన ప్రాజెక్టు అని చెప్పాలి. ఈ మెట్రో ట్రైన్ కు ఒక శక్తి సమర్థమైన ప్రపల్శన్ సిస్టమ్ ను జత పరచడమైంది. దీని ద్వారా శక్తి వినియోగం లో దాదాపు 30-35 శాతం ఆదా అవుతుంది. రైలు లో అత్యాధునిక సస్ పెన్శన్ సిస్టమ్ ఉంది. అది ప్రయాణికుల కు చాలా సహజమైన సవారీ తాలూకు అనుభూతి ని అందిస్తుంది.
ప్రధాన మంత్రి శ్రీ నరేంద్ర మోదీని కలుసుకొన్న కేరళ బిలీవర్స్ చర్చ్ మెట్రోపాలిటన్ బిషప్ డాక్టర్ కె.పి. యోహానన్

కేరళ బిలీవర్స్ చర్చ్ కు చెందిన మెట్రోపాలిటన్ బిషప్ డాక్టర్ కె.పి. యోహానన్ ఓ ప్రతినిధిబృందంతో స‌హా ఈ రోజు ప్రధాన మంత్రి శ్రీ నరేంద్ర మోదీతో సమావేశమయ్యారు. ఈ సందర్భంగా గంగా నది శుద్ధి కార్యక్రమానికి డాక్టర్ యోహానన్ ఒక కోటి రూపాయలను విరాళంగా అందజేశారు. ఈ సమావేశంలో రాజ్య సభ డిప్యూటీ చైర్మన్ ప్రొఫెసర్ పి.జె. కురియన్ కూడా పాల్గొన్నారు.